rejauldu/bengali-wikipedia huggingface dataset:
হুমায়রা হিমু (২৩ নভেম্বর ১৯৮৫ — ২ নভেম্বর ২০২৩) ছিলেন একজন বাংলাদেশী টেলিভিশন ও চলচ্চিত্র অভিনেত্রী। আমার বন্ধু রাশেদ (২০১১) চলচ্চিত্রে অভিনয়ের মাধ্যমে চলচ্চিত্রে তার অভিষেক ঘটে। চলচ্চিত্রের গল্পটি বাংলাদেশের মুক্তিযুদ্ধের উপর ভিত্তি করে তৈরি এবং চলচ্চিত্রে তার অসাধারণ অভিনয় সমালোচকদের ইতিবাচক সাড়া লাভ করে। তিনি অনেকগুলি টিভি নাটকে অভিনয় করেছেন, যেমন: ডিবি, সোনাঘাট, চেয়ারম্যান বাড়ি, বাটিঘর, শোনেনা সে শোনেনা ইত্যাদি।   প্রারম্ভিক জীবন  হুমায়রা হিমু ১৯৮৫ সালের ২৩ নভেম্বর লক্ষীপুর জেলায় জন্মগ্রহণ করেন। তিনি ইস্পাহানি কলেজ থেকে এইচএসসি সম্পন্ন করেন। এরপর তিনি ইডেন মহিলা কলেজে ভর্তি হন এবং এ কলেজ থেকে স্নাতকোত্তর ডিগ্রী লাভ করেন। মঞ্চনাটকে অভিনয়ের মাধ্যমে তিনি প্রথম নাট্য জগতে প্রবেশ করেন। ফ্রেঞ্চ নামক নাট্য দলের হয়ে তিনি অভিনয় করেন। তার মামা মূর্শেদ নাটকটিতে নির্দেশনা দিয়েছিলেন।   কর্মজীবন  ২০০৫ সালে তিনি টেলিভিশন মিডিয়াতে এবং নাটকে যুক্ত হন মোঃ জামালউদ্দিনের নাগরিক নাট্যাঙ্গন অনস্যাম্বলে। ২০০৬-এ হুমায়রা হিমুর প্রথম নাটক ছায়াবীথি প্রচারিত হয়। একই বছর পিআই (প্রাইভেট ইনভেস্টিগেটর) নামের একটি সিরিয়াল নাটকেও অভিনয় করেন। এরপরে তিনি ‘বাড়ি বাড়ি সারি সারি’, ‘হাউজফুল’, ‘গুলশান এভিনিউ’ সহ অনেক জনপ্রিয় নাটকে অভিনয় করতে থাকেন। ২০১১ সালে মুক্তিপ্রাপ্ত আমার বন্ধু রাশেদ চলচ্চিত্রে অভিনয়ের মাধ্যমে চলচ্চিত্রে তার অভিষেক হয়।   টিভি নাটক    ডিবি সোনাঘাট চেয়ারম্যান বাড়ি বাটিঘর শোনেনা সে শোনেনা কমেডি-৪২০ ‘চাপাবাজ অ্যাকশান গোয়েন্দা ছায়াবিবি এক কাপ চা এ কেমন প্রতিদান হুলো বিড়াল ছন্নছাড়া ৪২০ এ্যাম্বুলেন্স ডাক্তার পাগলা প্রেমিক উপহার হালখাতা দানবীর এখন নিঃস্ব বাবর আলীর বিয়ে স্যালুট নয়া লাইলি মজনু হকার আব্দুল হাই গিট্টু সেলিম মনও চোরা গলি সুরের ফেরিওয়ালা ছায়াবিবি গানাদার লেট ম্যারেজ ভুতের গ্রাম ছায়াবীথি পিআই জামাই দাওয়াত শোধ টুকরো ছবির এ্যালবাম চুপি চুপি নির্বিকার মানুষ স্ক্যান্ডেল উত্তরাধিকার ঝুলন্ত বাবুরা ভূতের বাড়ি বাঘা শের গাঁয়ের মানুষ গায়েন বাতিঘর জতিষ রাজ টিপু সুলতান পারদ ফুলের ঘ্রাণ   চলচ্চিত্র  বছরচলচ্চিত্রচরিত্রপরিচালকটীকা২০১৪এক কাপ চারোজিনঈম ইমতিয়াজ নেয়ামুল২০১১আমার বন্ধু রাশেদঅরু আপামোরশেদুল ইসলামআসন্নতোরে কত ভালোবাসিদেওয়ান নাজমুলমুক্তির অপেক্ষায়    মৃত্যু  হুমায়রা হিমু ২০২৩ সালের ২ নভেম্বর মৃত্যুবরণ করেন। ঢাকার উত্তরায় নিজ বাসায় তিনি আত্মহত্যা করেছেন বলে প্রাথমিকভাবে জানানো হয়। পরে তার খালা উত্তরা পশ্চিম থানায় একটি মামলা দায়ের করেন। পরের দিন র‌্যাব-১ তার খালাতো বোনের স্বামী মোহাম্মদ জিয়াউদ্দিনকে গ্রেফতার করে। হিমুর সাথে তার প্রেমের সম্পর্ক ছিল।   তথ্যসূত্র    বহিঃসংযোগ       বিষয়শ্রেণী:১৯৮৫-এ জন্ম বিষয়শ্রেণী:২০২৩-এ মৃত্যু বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:বাংলাদেশী অভিনেত্রী বিষয়শ্রেণী:ইডেন মহিলা কলেজের প্রাক্তন শিক্ষার্থী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী
নওয়াব সিরাজুল ইসলাম (১৮৪৫ - ১৯২৩) হলেন বাংলাদেশের একজন প্রখ্যাত আইনজীবী ও সমাজসেবক। তিনি  ঢাকা বিশ্ববিদ্যালয় প্রতিষ্ঠায় বিশেষ ভূমিকা রাখেন।   জন্ম ও পারিবারিক পরিচিতি  সিরাজুল ইসলাম ১৮৪৫ সালে তৎকালীন ব্রাহ্মণবাড়ীয়ার নবীনগরের পিয়ারাকান্দিতে জন্মগ্রহণ করেন। তার পিতার নাম কাজী মুহম্মদ কাজেম।   শিক্ষাজীবন    সমাজসেবায় অবদান  ঢাকা বিশ্ববিদ্যালয় প্রতিষ্ঠার জন্য বিশেষভাবে প্রচেষ্টা চালান এবং ঢাকা বিশ্ববিদ্যালয় প্রতিষ্ঠার জন্য ১৯১২ সালে গঠিত নাথান কমিশন-এর একজন সদস্য ছিলেন তিনি। এছাড়াও তিনি বেল ইসলামিয়া ছাত্রাবাস, বরিশাল প্রতিষ্ঠায়ও বিশেষ ভূমিকা রাখেন।   আরও দেখুন   নাথান কমিশন;  ঢাকা বিশ্ববিদ্যালয়।   তথ্যসূত্র    বহিঃসংযোগ   নওয়াব সিরাজুল ইসলাম - বাংলাপিডিয়া হতে সংকলিত নিবন্ধ।  নাথান কমিশন - বাংলাপিডিয়া হতে সংকলিত নিবন্ধ।  বিষয়শ্রেণী:১৮৪৫-এ জন্ম বিষয়শ্রেণী:১৯২৩-এ মৃত্যু বিষয়শ্রেণী:ঢাকা বিশ্ববিদ্যালয়ের ব্যক্তি বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:পশ্চিমবঙ্গের সক্রিয়কর্মী বিষয়শ্রেণী:ভারতীয় সক্রিয়কর্মী বিষয়শ্রেণী:ভারতীয় আইনজীবী বিষয়শ্রেণী:বাংলার খেতাবি নবাব
ক্রিস্টি হ্রদ একটি ব্যক্তিগত  স্কিইং সাইট যা উত্তর ক্যারোলিনার গ্রিনভিলে অবস্থিত, যেখানে দুটি কৃত্রিম হ্রদ রয়েছে।  হ্রদটির নামকরণ করা হয়েছে সাবেক ওয়াটার স্কিইং চ্যাম্পিয়ন ক্রিস্টি ওভারটন জনসনের নামে  যদিও বিশেষত ওয়াটার স্কিইংয়ের জন্য ডিজাইন করা হয়েছে, ক্রিস্টি লেক ক্রস কান্ট্রি কোর্স হিসাবেও ব্যবহৃত হয়।  বিবরণ মূল ক্রিস্টি ১৯৮১ সালে ১৯৫০ ফুট (৫৯০ মিটার) দৈর্ঘ্যে এবং ২১০-৩০০ ফুট (৬৪-৯১মিটার) প্রস্থে শেষ হয়েছিল ।কাছাকাছি অবস্থিত দ্বিতীয় হ্রদটি ২০০০ সালে ১৮৫০  ফুট (৫৬০ মিটার) দৈর্ঘ্য এবং ২১০ ফুট (৬৪ মিটার) প্রস্থে শেষ হয়েছিল।  হ্রদ চ্যাম্পিয়নশিপ ক্যালিবার হিসাবে বর্ণনা করা হয়।    অবস্থান গ্রিনভিল থেকে আট মাইল দূরে অবস্থিত ক্রিস্টি হ্রদটি পার্কার ওভারটনের পিছনের উঠোনে নির্মিত হয়েছিল, মূলত তাঁর কন্যা ক্রিস্টি ওভারটন জনসনের জন্য ১২ বছর বয়সে নির্মিত হয়েছিল, এই সময় হ্রদটি ওয়াটার স্কিইংয়ের নিকটতম স্থান হিসাবে নির্মিত হয়েছিল তখন এক নদীর উপরের নদী ছিল ।   ব্যবহার এই  হ্রদ আশেপাশের অঞ্চলটি প্রায় ৩০০ একর (১২০ হেক্টর) মূলত ক্রস কান্ট্রি চলমান বৈঠকের জন্য ব্যবহৃত হয়, যার মধ্যে জাতীয় কলেজিয়েট অ্যাথলেটিক অ্যাসোসিয়েশন আঞ্চলিক চ্যাম্পিয়নশিপ (২০০৩ এবং ২০০৫) এবং সম্মেলন ইউএসএ চ্যাম্পিয়নশিপ (২০০১এবং ২০০৬) মিলিত হয়।  হ্রদটি এর আগে ১৯৯৬ এবং ১৯৯৭ মার্কিন যুক্তরাষ্ট্রের ওপেন ওয়াটার স্কি চ্যাম্পিয়নশিপ আয়োজন করেছিল হ্রদ ক্রিস্টি মার্কিন যুক্তরাষ্ট্রের খোলার অংশ হিসাবে গ্রিনভিলের প্রথম প্রো ট্যুর ইভেন্টটি হোস্ট করেছে । ১৯৮৯সালে, ক্রিস্টি হ্রদ মার্কিন যুক্তরাষ্ট্রে দেড় শতাধিক সুপারস্টিটের মধ্যে তালিকাভুক্ত করা হয়েছিল, এর মধ্যে কেবল তিনটি সাইটই উত্তর ক্যারোলাইনাতে রয়েছে ।  টুর্নামেন্টের সাইট হিসাবে ব্যবহার ছাড়াও ক্রিস্টি ওভারটনের সামুদ্রিক ব্যবসায়ের পরীক্ষার সাইট হিসাবেও ব্যবহৃত হয়েছিল। </ref>   তথ্যসূত্র   বিষয়শ্রেণী:মার্কিন যুক্তরাষ্ট্রের কৃত্রিম হ্রদ বিষয়শ্রেণী:নর্থ ক্যারোলাইনার জলাধার
সোতা কিতানো (, ; জন্ম: ১৩ আগস্ট ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  ২০১৯ সালে, কিতানো জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন সোতা কিতানো ২০০৪ সালের ১৩ই আগস্ট তারিখে জাপানের ওয়াকায়ামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কিতানো জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ৬ ম্যাচে অংশগ্রহণ করে ১টি গোল করেছেন।  তথ্যসূত্র  বহিঃসংযোগ              বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
'পিক ওয়াক'  () পথচারীদের জন্য নির্মিত ঝুলন্ত সেতু যা সুইস আল্পসের দুটি পর্বত শৃঙ্গকে সংযুক্ত করেছে। এটি সুইজারল্যান্ডের ভো ক্যান্টনে সমুদ্রপৃষ্ঠ হতে  উপরে অবস্থিত এবং বারনিজ আল্পসের ডায়াব্লেরেটস স্তুপপর্বতের সে রুজ পর্বত শিখরের সাথে অন্য একটি চূড়ার সংযোগ ঘটিয়েছে। অন্য পর্বতচূড়ায় গ্লাসিয়ার ৩০০০ কোম্পানির দর্শনকেন্দ্র আছে। সে রুজ পর্বত গ্লাসিয়ার ৩০০০-এর দর্শনকেন্দ্রের চেয়ে প্রায়  বেশি উঁচু। পিক ওয়াক বিশ্বের প্রথম ঝুলন্ত সেতু যা দুটি পর্বত শৃঙ্গকে সংযুক্ত করেছে।   নির্মাণ ইতিহাস  সুইজারল্যান্ডের বনিজেনের প্রতিষ্ঠান সেইলার এজি'র ইস্পাত এবং ধাতব নির্মাণ শাখা এই সেতুটি তৈরী করে। অধিক উচ্চতায় বায়ুমন্ডলের ঘনত্ব কম থাকা এবং খারাপ আবহাওয়ার কারণে সেতুটির নির্মাণ কাজে ব্যাহত হয়েছিল, গ্রীষ্মকালীন ঝড়ের কারণে নির্মাণ সামগ্রী পরিবহনে বিলম্ব হয়েছিল। ২০১৪ সালের ২৫ অক্টোবর, সেতুটির আনুষ্ঠানিক উদ্বোধন ও চলাচলের জন্য উন্মুক্ত করা হয়েছিল।   বৈশিষ্ট্য  পিক ওয়াক  দীর্ঘ,  প্রশস্ত এবং ১৫% ঢালসহ  উচ্চ। সেতুটির চারটি মূল সহায়ক ইস্পাতের মোটা তার রয়েছে যা ১২০ টন ওজন ধারণ করতে পারে। সেতুটি পাথরের ২০টি খন্ড দিয়ে নোঙ্গর করা হয়েছে।  স্থাপত্যবিদরা সেতুর নকশা করার ক্ষেত্রে  বাতাসের চরম গতিবেগকে বিবেচনায় নিয়েছিল। পিক ওয়াক থেকে মোঁ ব্লঁ (আল্পসের সর্বোচ্চ স্থান), ম্যাটারহর্ন, মঙ্ক, জংফ্রাউ এবং আইগার পর্বত দেখা যায়। সেতুর একটি আংশিক কাচের মেঝে রয়েছে যা এর মধ্য দিয়ে নিচে দেখা যায়। উপরন্তু, এটি সমুদ্রপৃষ্ঠের  উপরে নির্মিত টিটলিস ক্লিফ ওয়াকের পরে বিশ্বের দ্বিতীয় সর্বোচ্চ ঝুলন্ত সেতু।  তথ্যসূত্র    বহিঃসংযোগ      ভ্রমণ ব্লগার পর্যালোচনা (জার্মান ভাষায়)  বিষয়শ্রেণী:ঝুলন্ত সেতু বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সুইজারল্যান্ডের দর্শনীয় স্থান
নোরা জোন্স (Norah Jones) (মার্চ ৩০, ১৯৭৯) মার্কিন যুক্তরাষ্ট্রের বিখ্যাত জ্যাজ্‌ (jazz) সঙ্গীত শিল্পী। তিনি পণ্ডিত রবি শংকরের কন্যা। তার মা স্যু জোন্স একজন নৃত্যশিল্পী (পরে নার্স) ছিলেন।   নোরা জোন্স এর জন্ম নিউ ইয়র্ক শহর এ। তবে তিনি বেড়ে ওঠেন টেক্সাসের ডালাসে।২০০০ সালে  বিলবোৰ্ড তাকে ২০০০ দশকের শীৰ্ষ জাজ শিল্পীর স্থান দেয়।  ২০০২ সালে তার প্রকাশিত প্রথম পপ সঙ্গীত অ্যালবাম কাম আওয়ে উইথ মি এর মাধ্যমে তিনি ব্যাপক সাফল্য লাভ করেন। সারা বিশ্বে এর ২ কোটি কপি বিক্রি হয়। এই অ্যালবামের জন্য তিনি ৮টি গ্র্যামি এওয়ার্ড পান। এই অ্যালবামে জাজ, কাউন্ট্ৰি ও পপ সংগীতের ফিউশন ছিল।  প্ৰাক জীবনকাল ১৯৭৯ সালে তিনি নিউয়ৰ্কের বেডফোৰ্ড স্টাভেসেন্টের ব্ৰুকলিনে জন্ম নেন। জন্মের  সময় তার নাম ছিল গীতালি শংকর। ১৯৮৬ সালে পিতামাতার বিচ্ছেদের  পর তিনি মার সাথে থাকতে লাগলেন। তিনি কলিভাইল মিডল স্কুল, গ্ৰেপভাইন হাইস্কুল ও ডালাসের বুকার টি ওয়াশিংটন হাইস্কুল ফর দ্য পারফৰ্মিং এণ্ড ভিজুয়াল আৰ্টস থেকে লেখাপড়া করেন। ষোল বছর বয়সে তিনি তার নাম নোরা জোন্স করেন।  ব্যক্তিগত জীবন থাম্ব|জোন্স ২০১০ ২০০০ সাল থেকে ২০০৭ সাল পর্যন্ত লি আলেকজাণ্ডারের সাথে তার দীৰ্ঘদিন সম্পৰ্ক ছিল। তার পিতা রবিশঙ্করের কাছ থেকে একটি নির্দিষ্ট সময় বিচ্ছিন্ন থাকার পর তিনি তার সাথে সময় কাটানোর জন্য নয়াদিল্লী ভ্রমণ করেছিলেন।সেখানে কিছু  লিখেছিলেন যা পরে দ্য ফল অ্যালবামের জন্য রেকর্ড করেন। তার স্বামী কীবোর্ডবিদ পিট রেম। ২০১৪ সালের ফেব্ৰুয়ারিতে একটি পুত্ৰ সন্তান হয়।http://pagesix.com/2014/09/30/private-norah-jones-spotted-with-baby-boy/ তার দুটি পুত্র সন্তান আছে।  তথ্য সংগ্ৰহ  বহিঃ সংযোগ       বিষয়শ্রেণী:১৯৭৯-এ জন্ম বিষয়শ্রেণী:জ্যাজ্‌ সঙ্গীত শিল্পী বিষয়শ্রেণী:মার্কিন সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন পপ গায়িকা বিষয়শ্রেণী:মার্কিন গায়িকা-গীতিকার বিষয়শ্রেণী:নিউ ইয়র্ক শহরের সঙ্গীতশিল্পী বিষয়শ্রেণী:নিউ ইয়র্ক (অঙ্গরাজ্য)-এর গীতিকার বিষয়শ্রেণী:মার্কিন পপ সঙ্গীতশিল্পী বিষয়শ্রেণী:মার্কিন কান্ট্রি গায়িকা বিষয়শ্রেণী:ব্রিট পুরস্কার বিজয়ী বিষয়শ্রেণী:টেক্সাসের গীতিকার বিষয়শ্রেণী:টেক্সাসের সঙ্গীতশিল্পী বিষয়শ্রেণী:ভারতীয় বংশোদ্ভূত মার্কিন অভিনেত্রী বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:বাঙালি বংশোদ্ভূত মার্কিন ব্যক্তি বিষয়শ্রেণী:মার্কিন হিন্দু বিষয়শ্রেণী:মার্কিন জ্যাজ গায়িকা বিষয়শ্রেণী:মার্কিন লোক সঙ্গীতশিল্পী বিষয়শ্রেণী:মার্কিন জ্যাজ পিয়ানোবাদক বিষয়শ্রেণী:মার্কিন পপ পিয়ানোবাদক বিষয়শ্রেণী:গ্র্যামি পুরস্কার বিজয়ী বিষয়শ্রেণী:ডালাসের সঙ্গীতজ্ঞ বিষয়শ্রেণী:বাঙালি সঙ্গীতজ্ঞ বিষয়শ্রেণী:বিশ্ব সঙ্গীত পুরস্কার বিজয়ী বিষয়শ্রেণী:ম্যানহাটনের লেখক বিষয়শ্রেণী:ভারতীয় বংশোদ্ভূত মার্কিন সঙ্গীতজ্ঞ বিষয়শ্রেণী:টেক্সাসের সঙ্গীতশিল্পী-গীতিকার বিষয়শ্রেণী:মার্কিন জ্যাজ সঙ্গীতশিল্পী বিষয়শ্রেণী:মার্কিন নারী পিয়ানোবাদক বিষয়শ্রেণী:২১শ শতাব্দীর মার্কিন কিবোর্ডবাদক বিষয়শ্রেণী:২১শ শতাব্দীর মার্কিন সঙ্গীতশিল্পী-গীতিকার
খুরশীদ আহমদ শেখ (জন্ম   ) একজন ভারতীয় রাজনীতিবিদ এবং প্রাক্তন শিক্ষক। বর্তমানে তিনি জম্মু ও কাশ্মীর বিধানসভার সদস্য হিসেবে দায়িত্ব পালন করছেন। তিনি জম্মু ও কাশ্মীর আওয়ামী ইত্তেহাদ পার্টির সদস্য এবং অক্টোবর ২০২৪ সাল থেকে লাঙ্গেট বিধানসভা কেন্দ্রের প্রতিনিধিত্ব করছেন।  তার ভাই এমপি ইঞ্জিনিয়ার রশিদ একজন রাজনীতিবিদ, যিনি ইতিপূর্বে ২০২৪ সালে বারামুল্লা সংসদীয় এলাকা থেকে সংসদ সদস্য নির্বাচিত হওয়ার আগে লাঙ্গেট বিধানসভা কেন্দ্রের প্রতিনিধিত্ব করেছেন।   তথ্যসূত্র   বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:কুপওয়াড়া জেলার ব্যক্তি বিষয়শ্রেণী:১৯৭০-এর দশকে জন্ম বিষয়শ্রেণী:জীবিত ব্যক্তি
ইয়োহ্যানেস অ্যান্ড্রেয়াস গ্রিব ফিবিগার (; ১৮৬৭–১৯২৮) একজন ডেনীয় চিকিৎসক ও অধ্যাপক। তিনি ১৯২৬ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। স্পিরপ্টেরা কার্সিনোমা নামক একটি পরজীবী গোলক্রিমির জীবনচক্র নিয়ে গবেষণার জন্য তাঁকে এই পুরস্কার প্রদান করা হয়। তিনি বিশ্বাস করতেন যে এই পরজীবীটির কারণে ইঁদুরের পাকস্থলী ক্যানসার (কর্কটরোগের) হয়। তবে পরবর্তীতে প্রমাণিত হয় যে সম্ভবত ভিটামিন এ-র অভাবের কারণেই টিউমারগুলি হয়ে থাকে, ক্রিমির জন্য নয়। এজন্য পরবর্তীকালে কেউ কেউ (যেমন আর্লিং নরবি) তাঁর নোবেল পুরস্কার লাভকে প্রশ্নবিদ্ধ ও সমালোচনা করেছিলেন। স্পিরপ্টেরা ও ক্যান্সারের মধ্যবর্তী সরাসরি কার্যকারণ সম্পর্ক ভুল প্রমাণিত হলেও রোগসৃষ্টিকারক জীব-জীবাণু ও ক্যানসারের মধ্যবর্তী জটিল সম্পর্কের উপরে মানুষের জ্ঞান উন্নত করার জন্য তাঁর কাজের অবদান আছে। এর আগে ১৯০৭ সালে ফিবিগার গোলক্রিমি আবিষ্কার করেন, যা ছিল পরীক্ষণমূলক চিকিৎসাবিজ্ঞানের একটি উৎকৃষ্ট উদাহরণ। ডিফথেরিয়া রোগের ব্যাপারে তিনি যে পদ্ধতিতে গবেষণা নির্বাহ করেন, সেটি চিকিৎসাবিজ্ঞানের ইতিহাসে নিয়ন্ত্রিত রোগীভিত্তিক পরীক্ষণের (কন্ট্রোলড ক্লিনিক্যাল ট্রায়াল) একটি আদি উদাহরণ হিসেবে আজও স্বীকৃত।   তথ্যসূত্র   বিষয়শ্রেণী:১৮৬৭-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ডেনীয় নোবেল পুরস্কার বিজয়ী বিষয়শ্রেণী:ডেনীয় ব্যাকটেরিয়াবিজ্ঞানী বিষয়শ্রেণী:ডেনীয় রোগবিজ্ঞানী বিষয়শ্রেণী:কোপেনহেগেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডেনীয় নোবেল বিজয়ী
সাজাহ বিনতে আল-হারিস ইবনে সোয়াইদ () ছিলেন বনু তামিম গোত্রের এক নারী, যিনি নিজেকে নবি বলে ঘোষণা করেছিলেন। তার বাবা ছিলেন বনু তামিম গোত্রের অন্তর্গত এবং তার মা ছিলেন বনু তাঘলিব গোত্রের অন্তর্গত।Kister, M.J., The Struggle Against Musaylima and the Conquest of Yamama, p. 23  ইতিহাস সাজাহ ছিলেন এক আরব খ্রিষ্টান। রিদ্দার যুদ্ধের সময় তিনি নিজেকে নবি বলে ঘোষণা করেন।E.J. Brill's first encyclopedia of Islam, 1913-1936 By M. Th. Houtsma, p665  সে চার হাজার লোককে একত্রে সমবেত করে মদিনা অভিমুখে রওয়ানা হয়। আরও কিছু  লোকও তার সাথে যুক্ত হয়। যাত্রাপথে খালিদ বিন ওয়ালিদের কাছে তুলায়হার (আরেক স্বঘোষিত নবুয়াতের দাবিদার) পরাজিত হওয়ার খবর পেলে তিনি মদিনা আক্রমণের পরিকল্পনা থেকে বিরত হতে হয় তাকে।The Life of the Prophet Muhammad: Al-Sira Al-Nabawiyya By Ibn Kathir, Trevor Le Gassick, Muneer Fareed, pg. 36. এরপর, তিনি খালিদ বিন ওয়ালিদের হুমকি মোকাবেলা করার জন্য মুসাইলিমার সাহায্য চান। তাদের মাঝে বোঝাপড়া সম্পন্ন হয় এবং তিনি মুসাইলিমার সাথে বিবাহবন্ধনে আবদ্ধ হন। মুসাইলিমাও তার মত নিজেকে নবি বলে ঘোষণা করেছিল। ইয়ামামার যুদ্ধে মুসাইলিমা মৃত্যুবরণ করার পর তিনি ইসলাম গ্রহণ করেন ও বসরায় হিজরত করেন। সেখানে তিনি ৬৭৫ সালে মৃত্যুবরণ করেন।  তথ্যসূত্র  বিষয়শ্রেণী:৬৭৫-এ মৃত্যু বিষয়শ্রেণী:ইসলামের ইতিহাস বিষয়শ্রেণী:খ্রিস্টধর্ম থেকে ইসলামে ধর্মান্তরিত বিষয়শ্রেণী:আরব নারী বিষয়শ্রেণী:বনু তামিম বিষয়শ্রেণী:খ্রিস্টধর্ম থেকে ধর্মান্তরিত বিষয়শ্রেণী:আরব নবি বিষয়শ্রেণী:স্বঘোষিত মশীহ বিষয়শ্রেণী:৭ম শতাব্দীর আরব ব্যক্তি
thumb নাটোর সরকারি বালক উচ্চ বিদ্যালয় বাংলাদেশের নাটোর  সদরের একটি বিদ্যালয়। পূর্বে এই বিদ্যালয়ের নাম ছিল জিন্নাহ মেমোরিয়াল হাই স্কুল স্কুল। এখানে তৃতীয় থেকে দশম শ্রেণী পর্য্যন্ত পাঠদান করা হয়ে থাকে।ভর্তি পরীক্ষার মাধ্যমে উন্নীত হলে এই বিদ্যালয়ে অধ্যায়নের সুয়োগ পাওয়া যায়।   ইতিহাস  বর্তমান বিদ্যালয়টি ১৯১০ সালে নাটোর চৌধুরী বাড়ির শিক্ষানুরাগী সমাজসেবক খান বাহাদুর এরশাদ আলী খান চৌধুরী শহরের মীরপাড়ায় স্থানীয় লোকজনের সহায়তায় মাদ্রাসা-ই-আঞ্জুমানিয়া নামে প্রতিষ্ঠা করেন। ১৯১৯ সালে প্রতিষ্ঠানটি আঞ্জুমানিয়া মিডল ইংলিশ স্কুল নাম লাভ করে। ১৯৪৭ সালে দেশ বিভাগের পর পাকিস্তানের প্রতিষ্ঠাতা মোহাম্মদ আলী জিন্নাহর নামানুসারে স্কুলটি জিন্নাহ মেমোরিয়াল ইংলিশ হাই স্কুল এবং পরে জিন্নাহ মডেল হাই স্কুল নাম লাভ করে। ১৯৬৮ সালের ১লা মে স্কুলটি সরকারিকরণ করা হয়। দেশ স্বাধীন হওয়ার পর ১৯৭২ সালে স্কুলটির নামকরণ করা হয় নাটোর সরকারি উচ্চ বালক বিদ্যালয় নামে। উত্তোরত্তর ছাত্রসংখ্যা বৃদ্ধি পাওয়ায় এবং স্থান সংকুলান না হওয়ায় ২০০০ সালে বর্তমান স্থান  উত্তর বড়গাছার হাফরাস্তা এলাকা সংলগ্ন স্থানে স্থাপন করা হয় বিদ্যালয়টি।   অবস্থান  বিদ্যালয়টি নাটোর পৌরসভার ৭ নং ওয়ার্ডের বড়গাছা মৌজায় ঢাকা-রাজশাহী মহা সড়ক এর দক্ষিণ পাশে অবস্থিত।  একাডেমি  মোট একাডেমিক ভবন সংখ্যা ৩। প্রশাসনিক ভবন ২ তলা বিশিষ্ট, একাডেমিক ভবন ১টি ৩ তলা এবং অপরটি ৪ তলা বিশিষ্ট। প্রশাসনিক ভবনে মোট কক্ষ ২০টি। তার মধ্যে ১টি প্রধান শিক্ষকের অফিস কক্ষ। ১টি শিক্ষক মিলনায়তন, ১টি লাইব্রেরী, ৩টি বিজ্ঞানাগার, ১টি কম্পিউটার কক্ষ এবং অবশিষ্ট কক্ষগুলো শ্রেণিকক্ষ হিসাবে ব্যবহৃত হয়। একাডেমিক ভবনসহ মোট ২৩টি শ্রেণিকক্ষ ও ১টি ছাত্র মিলনায়তন। এছাড়াও প্রধান শিক্ষকের বাসভবন এবং ১টি ডরমেটরী ভবন আছে।স্কুল আঙ্গিনার অভ্যন্তরে দ্বিতল বিশিষ্ট একটি ছাত্র হোস্টেল বিদ্যমান।  +ধরণ সংখ্যা নাম শ্রেণী৮ টিতৃতীয় থেকে দশমশাখা৩২ টি ক   খ    গ   ঘ শিফট২ টি প্রভাতী  দিবাপ্রশাসনিক ভবন ৩ টি    তথ্যসূত্র    বহিঃসংযোগ   বিদ্যালয়ের প্রাতিষ্ঠানিক ওয়েবসাইট  বিষয়শ্রেণী:নাটোর জেলার বিদ্যালয় বিষয়শ্রেণী:১৯১০-এ ব্রিটিশ ভারতে প্রতিষ্ঠিত বিষয়শ্রেণী:রাজশাহী বিভাগের ভবন ও স্থাপনা বিষয়শ্রেণী:১৯১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বালক বিদ্যালয় বিষয়শ্রেণী:রাজশাহী শিক্ষা বোর্ডের অন্তর্ভুক্ত বিদ্যালয়
নাখচিভান স্বায়ত্তশাসিত প্রজাতন্ত্র আজারবাইজানের একটি স্বশাসিত ছিটমহল। এর আয়তন ৫৫০০বর্গ কিলোমিটার।   ইতিহাস    সাম্প্রতিক ইতিহাস  ষোড়শ শতকের দিকে নাকচিভান ইরানের সাফাভিদ সামাজ্যভুক্ত ছিল। ১৮২৮ সালের সর্বশেষ রুশ-পারস্য যুদ্ধের পর এবং তুর্কমেনচে চুক্তির ফলে অঞ্চলটি ইরানীদের থেকে রুশ সামাজ্যে অন্তর্ভুক্ত হয়।  ১৯১৭ সালের ফেব্রুয়ারি বিপ্লবের পর নাকচিভান এবং এর আশেপাশের অঞ্চলগুলো রাশিয়ার শর্তাধীন সরকারের স্পেশাল ট্রান্সককেশীয়ান কমিটির অধীন হয় এবং খুব দ্রুত তা ট্রান্সককেশীয়ান ডেমোক্রেটিক ফেডারেল্টিভ রিপাবলিক হয়।  ১৯১৮ সালে যখন ট্রান্সককেশীয়ান ডেমোক্রেটিক ফেডারেল্টিভ রিপাবলিক বিলুপ্ত হয় তখন নাকচিভান,নাগর্নো-কারাবাখ,জানজেজুর(বর্তমানে আর্মেনিয়ার সুবানিক প্রদেশ) এবং কাযাখ তীব্রভাবে প্রতিযোগিতা শুরু করে নতুন গঠিত এবং স্বল্পস্থায়ী রাষ্ট্র প্রথম আর্মেনিয়া প্রজাতন্ত্র এবং আজারবাইজান ডেমোক্রেটিক রিপাবলিকের সাথে।   ভূগোল  কেন্দ্র|থাম্ব|500x500পিক্সেল নাখচিভান একটি অর্ধ মরূভূমি অঞ্চল। অঞ্চলটি আজারবাইজানে মূল অংশ থেকে আর্মেনিয়ার দ্বারা বিচ্ছিন হয়েছে।  জানগেজুর পর্বত দ্বারা নাখচিভানের সাথে আর্মেনিয়ার সীমান্ত এবং আরাস নদী দ্বারা ইরানের সাথে সীমান্ত হয়েছে। নাখচিভান অঞ্চলটি খুবই শুষ্ক এবং পাহাড়ি। কেন্দ্র|থাম্ব|700x700পিক্সেল   সীমান্ত  নাখচিভান অঞ্চলের উত্তর ও পূর্ব দিকে আর্মেনিয়া,দক্ষিণ এবং পশ্চিম দিকে ইরান,উত্তর পশ্চিম দিকে তুরস্কের সীমান্ত রয়েছে। আর্মেনিয়ার সাথে প্রায় ২২১ কিলোমিটার সীমান্ত,ইরানের সাথে দক্ষিণ এবং পশ্চিম দিকে ১৭৯ কিলোমিটার এবং তুরস্কের সাথে ৮ কিলোমিটার সীমান্ত রয়েছে।  প্রশাসনিক বিভাগসমূহ  নাখচিভান স্বায়ত্তশাসিত অঞ্চলে ৮টি বিভাগ রয়েছে। থাম্ব|নাখচিভান স্বায়ত্তশাসিত প্রজাতন্ত্রের বিভাগ সমূহের ম্যাপ  অঞ্চলটির রাজধানী নাখচিভান এবং এর সাথে আরো ৭টি বিভাগ নিয়ে প্রশাসনিক কাঠামো।   জন পরিসংখ্যান  ১ জানুয়ারি ২০১৮ অনুযায়ী নাখচিভান স্বায়ত্তশাসিত প্রজাতন্ত্রের জনসংখ্যা প্রায় ৪৫২,৮৩১ জন।  জনসংখ্যার বেশীরভাগই আজারবাইজানি, প্রায় শতকরা ৯৯জন।   নাখচিভানের বিখ্যাত ব্যক্তিরা    হায়দার আলিয়েভ(আজারবাইজানের সাবেক রাষ্ট্রপতি)   তথ্যসূত্র   বিষয়শ্রেণী:আজারবাইজানের মহকুমা বিষয়শ্রেণী:স্বায়ত্তশাসিত প্রজাতন্ত্র বিষয়শ্রেণী:ছিটমহল ও এক্সক্লেভ বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল
thumb|right|149px|বিভিন্ন f কম্পাঙ্কে আলোর ঝিলিক = 0.5 Hz (Hz = hertz), 1.0 Hz or 2.0 Hz, যেখানে  means বলতে বোঝাচ্ছে সেকেন্ডে  টি ঝিলিক। T হচ্ছে পর্যায়কাল এবং T =  (s = সেকেন্ড) বলতে  হচ্ছে প্রতি ঝিলিকে সেকেন্ডের সংখ্যা। T এবং f একে অপরের reciprocal:  and . হার্জ (প্রতীক Hz) হচ্ছে আন্তর্জাতিক ভাবে স্বীকৃত কম্পাঙ্কের এস আই একক। একে পড়া হয় ১ সাইকেল প্রতি সেকেন্ড।"hertz". (1992). American Heritage Dictionary of the English Language, 3rd ed. Boston: Houghton Mifflin. এর একটি অন্যতম সাধারণ ব্যবহার হল সাইন তরঙ্গ, রেডিও এবং যদিও ক্ষেত্রে, সঙ্গীতের কম্পাংক হিসেবে।  এককটির নামকরণ করা হয়েছে হেনরিক হার্টজ এর সম্মানে। তিনিই প্রথম তাড়িৎচৌম্বক তরঙ্গের অস্তিত্ব পরীক্ষার মাধ্যমে প্রমাণ করেন।  আলোর ফ্রিকুয়েন্সির একক হল হার্টজ  ইতিহাস জার্মান পদার্থবিজ্ঞানী হেনরিক রুডল্ফ হার্টজের নামানুসারে এই এককের নামকরণ। কারণ তাড়িৎচৌম্বক ক্ষেত্রে তাঁর গুরুত্বপূর্ণ অবদান। ১৯৩০সালে আন্তর্জাতিক তড়িৎপ্রযুক্তি পরিষদ (IEC) কর্তৃক এটি প্রতিষ্ঠিত হয়।  ১৯৬০ এ General Conference on Weights and Measures (CGPM) কর্তৃক (Conférence générale des poids et mesures) এটি গৃহীত হয়। এই এককের পূর্বনাম ছিল সাইকেল প্রতি সেকেন্ড (cps), প্রাথমিকভাবে এর উপ আর অধিএকক "kilocycles per second (kc/s) এবং megacycles per second (Mc/s), আর বড়স্কেলে ব্যবহৃত হত  kilomegacycles per second (kMc/s)। তবে "সাইকেল প্রতি সেকেন্ড" বা cycles per second'' এককটি ১৯৭০ সালের মধ্যে বৃহৎভাবে হার্জে প্রতিস্থাপিত হয়।  ব্যবহার thumb|right|400px|কম্পাঙ্কের তারতম্যে সাইন তরঙ্গ। thumb|right|400px| non-sinusoidal এর উদাহরণ হিসেবে হৃৎস্পন্দন এর বিস্তারিত। পর্যায়বৃত্তিক ঘটনা যা হার্জ দ্বারা  বর্ণনা করা যায়। দুটি পূর্ণ চক্র প্রদর্শন করা হয়েছে।  কম্পন  তাড়িৎচৌম্বক বিকিরণ  তাড়িৎচৌম্বক বিকিরণকে প্রায়ই কম্পাংক দিয়ে বর্ণনা করা হয়। লম্বালম্বিভাবে থাকা বৈদ্যুতিক এবং চৌম্বকক্ষেত্রের মধ্যে প্রতি সেকেন্ডে ঘটা স্পন্দন(oscillation) সংখ্যাকে প্রকাশ করা হয় হার্জ বলে।  কম্পিউটার  এস আই গুণন একক  আরো দেখুন  তথ্যসূত্র  বহিঃসংযোগ  বিষয়শ্রেণী:কম্পাঙ্কের একক বিষয়শ্রেণী:এসআই লব্ধ একক
thumb|কেইপিজেড উত্তর ফটক কোরিয়ান রপ্তানি প্রক্রিয়াকরণ অঞ্চল (কেইপিজেড) বাংলাদেশের চট্টগ্রাম জেলার আনোয়ারা উপজেলায় অবস্থিত একটি বেসরকারি শিল্পাঞ্চল। এটি দক্ষিণ কোরিয়ার ইয়াংওয়ান গ্রুপের উদ্যোগে প্রতিষ্ঠিত হয়। এই ইপিজেডটি দেশের একমাত্র বেসরকারি রপ্তানি প্রক্রিয়াকরণ অঞ্চল যেখানে বর্তমানে ৪৮টি কারখানা পরিচালিত হচ্ছে। thumb|কেইপিজেড   অবস্থান ও অবকাঠামো  কেইপিজেড চট্টগ্রাম শহরের কেন্দ্র থেকে প্রায় ৪০ কিলোমিটার দক্ষিণ-পূবে অবস্থিত। এটি ২,৪৯২ একর জায়গা জুড়ে বিস্তৃত, যার ৫২% অঞ্চল সবুজায়নের জন্য সংরক্ষিত। ইপিজেডের ভেতরে ৪০ কিলোমিটার রাস্তা, ৬ কিলোমিটার প্রধান সড়ক, এবং ৩৩টি হ্রদ-জলাশয় রয়েছে। শিল্পাঞ্চলে ১৩৭ প্রজাতির পাখি ও ৮৭ প্রজাতির বেশি স্তন্যপায়ী প্রাণী দেখা যায়। thumb|পাখির চোখে কেইপিজেড  উৎপাদন ও শিল্পপ্রতিষ্ঠান  কেইপিজেডে বিশ্বমানের পোশাক, সিনথেটিক ফাইবার, পলিয়েস্টার সুতা, স্পোর্টস জুতা, চামড়ার ব্যাগ, ব্যাকপ্যাক ও ট্রাভেল ব্যাগ উৎপাদিত হয়। এখানকার শিল্পপ্রতিষ্ঠানগুলো বছরে প্রায় ৪০০ মিলিয়ন ডলারের পণ্য রপ্তানি করে এবং এই পরিমাণকে ১.২ বিলিয়ন ডলারে উন্নীত করার লক্ষ্য নির্ধারণ করা হয়েছে।   কর্মসংস্থান ও শ্রমিকদের জীবনমান  বর্তমানে কেইপিজেডে সরাসরি ৩৪,০০০ কর্মী কাজ করছে, যার মধ্যে অধিকাংশই নারী। এছাড়া পরোক্ষভাবে আরও ২৫,০০০ মানুষ এই শিল্পাঞ্চলের উপর নির্ভরশীল। শ্রমিকদের জন্য আধুনিক ডরমিটরি, মেডিকেল সেন্টার, ডে কেয়ার, ন্যায্যমূল্যের দোকান ও ২ টাকার স্বল্পমূল্যের খাবারের ব্যবস্থা রয়েছে।   পরিবেশবান্ধব উদ্যোগ  কেইপিজেডে ২৭ লাখের বেশি গাছ লাগানো হয়েছে, যার মধ্যে ৪০০টিরও বেশি প্রজাতির গাছ আছে। এটি দেশের সর্ববৃহৎ সৌরবিদ্যুৎ প্রকল্প স্থাপন করেছে, যার উৎপাদন ক্ষমতা ৪০ মেগাওয়াট। এছাড়া সব শিল্পকারখানায় বর্জ্য শোধনাগার (ETP) বাধ্যতামূলক করা হয়েছে।   বিনিয়োগ ও সম্প্রসারণ পরিকল্পনা  ২০২৪ সালে অন্তর্বর্তীকালীন সরকারের একটি সভায় সিদ্ধান্ত হয় যে, কেইপিজেডের জমি নিবন্ধন প্রক্রিয়া সহজ করা হবে এবং বন্ড লাইসেন্স পেতে আরও স্বচ্ছতা আনা হবে। ভবিষ্যতে এখানে সফটওয়্যার ও আইটি খাতের জন্য ১৬টি ২৪ তলা ভবন নির্মাণের পরিকল্পনা রয়েছে, যা ২০,০০০ আইটি বিশেষজ্ঞের কর্মসংস্থান সৃষ্টি করবে।   ইতিহাস  ১৯৯৫ সালে বাংলাদেশ ও দক্ষিণ কোরিয়া সরকারের মধ্যে একটি চুক্তির মাধ্যমে কেইপিজেড স্থাপনের অনুমোদন দেয়া হয়। ১৯৯৯ সালে আনোয়ারায় এর জন্য জমি বরাদ্দ হয় এবং পরবর্তীতে ২০১১ সালে সরকার এটি বেসরকারি ইপিজেড হিসেবে ঘোষণা করে।   স্বাস্থ্য ও কল্যাণমূলক সুবিধা  কর্মীদের স্বাস্থ্যসেবার জন্য সাধারণ হাসপাতাল, নার্সিং কলেজ ও স্বাস্থ্য প্রযুক্তি ইনস্টিটিউট নির্মাণের পরিকল্পনা রয়েছে। এছাড়া, স্থানীয় জনসাধারণের স্বাস্থ্যসেবা উন্নত করতে ব্যাপক পরিচ্ছন্নতা ও স্বাস্থ্য সচেতনতা কর্মসূচি পরিচালিত হচ্ছে।   সরকারী নীতিমালা ও সুবিধা  বাংলাদেশ সরকার বিনিয়োগকারীদের জন্য কেইপিজেডে বিশেষ আর্থিক ও অরাজস্ব সুবিধা প্রদান করছে। এতে কর অবকাশ, শুল্কমুক্ত আমদানি সুবিধা, এবং দ্রুত প্রশাসনিক অনুমোদনের সুযোগ রয়েছে।   তথ্যসূত্র   বিষয়শ্রেণী:চট্টগ্রামের অর্থনীতি বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
বেগম হল একটি নারী উপাধি যা মির্জা পরিবারের মেয়েরা বংশানুক্রমে ব্যবহার করে। এছাড়া এটি বেগের স্ত্রী বা কন্যার প্রদত্ত নাম বা প্রথম নাম এবং উপাধি বা শেষ নাম হিসেবে ব্যবহৃত হয়।    প্রদত্ত নাম    উপাধি   আমিনা বেগম (বাংলাদেশী রাজনীতিবিদ)  ফাতিমা বেগম   উপন্যাস    স্থান   বেগমগঞ্জ, বাংলাদেশ - বাংলাদেশের নোয়াখালী জেলার একটি উপজেলা।  বেগমঞ্জ, ভারত - ভারতের মধ্য প্রদেশ রাজ্যের রায়সেন  জেলার একটি শহর।   আরও দেখুন   বেগম (উপাধি)  মির্জা  খানম  বেগ  বেগজাদি  বিষয়শ্রেণী:প্রদত্ত নাম